open-index/open-wikipedia-markdown huggingface dataset:
Jozefs Beiiss

**Jozefs Beiiss** (, dzimis , miris ) bija vācu performanšu mākslinieks, tēlnieks, instalāciju mākslinieks, grafiķis, mākslas pedagogs un teorētiķis. Tiek asociēts ar Fluxus kustību. Vācijas Zaļās partijas aktīvists.

Dzimis Krēfeldē tirgotāja ģimenē,tomēr bērnību un jaunību pavadīja Klēvē. Otrā pasaules kara laikā dienēja gaisa karaspēkā. 1944. gadā Beiisa lidmašīna Ukrainā tika notriekta un viņš tika ievainots.

Pēc kara 1946. gadā iestājās Diseldorfas mākslas akadēmijā, kuru beidza 1953 gadā. No 1960. - pasniedzējs Diseldorfas mākslas akadēmijā. 1972. gadā no akadēmijas atbrīvots, jo piedalījās studentu protestos.

## Ārējās saites

 
* FIU Verlag 
* Beiisa darbi
Snorri Sturlusons

**Snorri Sturlusons** (, dzimis 1179. gadā, miris ) bija islandiešu skalds, vēsturnieks un politiķis. Sarakstījis pamācību skaldiem — "Jaunāko jeb Snorra Edu" (sauktu arī par Prozas Edu) un norvēģu ķēniņu hroniku "Heimskringla" ("Pasaules aplis"), kurā ietverta Inglingu sāga (*Ynglinga saga*). Tika nogalināts pēc iesaistīšanās Norvēģijas karaļnama cīņas par varu.

## Dzīvesgājums

Snorri dzimis Sturla Tordarsona (*Sturla Þórðarson*) un Gudni Bedvarsdotiras (*Gudny Bödvarsdóttir*) ģimenē Islandes rietumu daļā. Viņā dzimta (Sturlungari) tajā laikā vēlējās palielināt savu ietekmi un Snorri tika nodots audzināšanā Odi salas skolā pie Jona Lofta dēla (*Jón Loftsson*), kas bija ietekmīgs tā laika valstsvīrs. Tur Snorri mācījās latīņu valodu, teoloģiju, ģeogrāfiju un tiesības.

Pēc apprecēšanās ar bagāta saimnieka meitu viņš 1206. gadā apmetās Reiholtā (*Reykholt*), kur pavadīja visu mūžu. Savā mājā viņš iekārtoja karsto baseinu, kas saglabājies līdz mūsdienām.

Kā viņa svarīgākais darbs tiek uzskatīta mācību grāmata skaldiem, kas tiek saukta viņa vārdā par "Snorra Edu" jeb "Prozas Edu", lai atšķirtu no dzejā rakstītās "Poētiskās Edas".

Ar vislielāko varbūtību viņš sacerējis arī "Heimskringlu" — norvēģu ķēniņu hroniku, iespējams, ka arī tai stilistiski līdzīgo "Egīla sāgu".

Snorri Sturlusons divreiz tika ievēlēts par Islandes parlamenta (Altinga) spīkeru. 1218. gadā viņš devās uz Norvēģiju, kur viesojās pie jarla Skūles Bordsona (*Skule Bårdsson*). Otro reizi viņš pie jarla Skūles devās 1237. gadā, kad tas sacēlās pret Norvēģijas ķēniņu Hakonu IV. Snorri aizbēga uz Islandi, kur viņu kopā ar dēliem 1241. gada 23. septembrī nonāvēja ķēniņa uzsūtīti slepkavas.

## Ārējās saites
Džeimijs Lundmarks

**Džeimijs Lundmarks** (; dzimis  Edmontonā, Kanādā) ir bijušais kanādiešu hokejists, uzbrucējs. Karjeras laikā aizvadījis 295 spēles dažādos Nacionālās hokeja līgas klubos. Karjeras nogalē sešas sezonas aizvadīja Austrijas hokeja līgā.

## Spēlētāja karjera
1999. gada NHL draftā viņu Ņujorkas "Rangers" izraudzījās pirmajā kārtā ar kopējo 9. kārtas numuru. NHL debitēja 2002.—2003. gada sezonā, šajā līgā aizvadījis 295 spēles regulārajā sezonā. Karjeras laikā spēlējis Itālijas līgas klubā *[[HC Bolzano]]* (NHL lokauta laikā), dažādos AHL klubos, Krievijas Superlīgas klubā Maskavas "Dinamo", Zviedrijas *[[Elitserien]]* klubā *[[Timrå IK]]*, kā arī NHL vienību "Rangers", Fīniksas "Coyotes" (vien 38 spēles 2005.—2006. gada sezonas vidū), Kalgari "Flames", Losandželosas "Kings" un Toronto "Maple Leafs" (vien 15 spēles 2009.—2010. gada sezonā).

2011. gada augustā viņš noslēdza līgumu ar KHL klubu Rīgas "Dinamo", kluba sastāvā aizvadot visu nākamo sezonu. 2012. gadā Lundmarks pievienojās Austrijas hokeja līgas klubam HK Klāgenfurte. Tās sastāvā nākamajā sezonā kļuva par Austrijas čempionu, kā arī ieguva līgas vērtīgākā spēlētāja balvu. 2018. gadā, pēc sešām Klāgenfurtē pavadītām sezonām, paziņoja par karjeras beigšanu.

## Atsauces

## Ārējās saites
Lundmarks

**Lundmarks** (, no *lund* — 'birzs' un *mark* — 'lauks') ir zviedru cilmes uzvārds. Cilvēki ar šo uzvārdu:

* Džeimijs Lundmarks (*Jamie Lundmark*; 1981) — Kanādas hokejists;
* Peka Lundmarks (*Pekka Lundmark*; 1963) — Somijas uzņēmējs.
Riteņbraukšana 2008. gada vasaras olimpiskajās spēlēs — BMX vīriešiem

**Vīriešu [[BMX riteņbraukšana]]s** sacensības **[[2008. gada vasaras olimpiskās spēles|2008. gada Olimpiskajās spēlēs]]** norisinājās 20. un 22. augustā Laošaņas BMX laukā. Sacensībās uzvarēja Latvijas sportists Māris Štrombergs, sudrabu ieguva Maiks Dejs (ASV) un bronzu — Donijs Robinsons (ASV).

Šī bija pirmā reize Olimpisko spēļu vēsturē, kad notika sacensības BMX riteņbraukšanā.

Latviju sacensībās pārstāvēja trīs sportisti — M. Štrombergs (zelts), Artūrs Matisons (pusfināls) un Ivo Lakučs (ceturtdaļfināls).

## Ceturtdaļfināli
### 1. grupa

### 2. grupa

### 3. grupa

### 4. grupa

## Pusfināli
### 1. grupa

### 2. grupa

## Fināls
Dens Marīno

**Daniels Konstantīns "Dens" Marīno** (*Daniel Constantine "Dan" Marino, Jr.*; dzimis  Pitsburgā, Pensilvānijas štatā, ASV) ir bijušais itāļu izcelsmes ASV amerikāņu futbola spēlētājs, spēlējis saspēles vadītāja pozīcijā. Visu profesionāļa karjeru aizvadījis NFL kluba Maiami "Dolphins" sastāvā (1983—1999).

Universitātes laikā viņš pārstāvēja Pitsburgas universitātes komandu. 1983. gada NFL draftā viņu Maiami "Dolphins" izraudzījās pirmajā kārtā ar kopējo 27. kārtas numuru.

Lai arī viņš ne reizi karjeras laikā neizcīnīja uzvaru Superkausā ar "Dolphins", viņš tiek uzskatīts par vienu no visu laiku izcilākajiem saspēles vadītājiem. D. Marīno palīdzeja savai komandai 10 reizes kvalificēties izslēgšanas spēlēm. 1984. gadā tika atzīts par līgas vērtīgāko spēlētāju (MVP).

Debijas sezonā viņš tika pieteikts startam Visu zvaigžņu spēlē, tādējādi kļūdams par pirmo saspēles vadītāju, kurš debijas sezonā piedalās Visu zvaigžņu spēlē. Kopumā spēlētājs startēja deviņās NFL Visu zvaigžņu spēlēs, trīs reizes tika iekļauts līgas simboliskajā pirmajā izlasē.

Pirms 2000. gada sezonas D. Marīno nolēma beigt karjeru.

Viņš ir uzstādījis vairākus NFL rekordus, no kuriem daudzi vēl joprojām nav pārspēti.

## Atsauces

## Ārējās saites
* Oficiālā mājaslapa 
* ''Pro-Football-Reference'' profils 
* NFL profils
Neds Flanderss

**Nedvards "Neds" Flanderss** () ir izdomāts tēls animētajā televīzijas seriālā "Simpsoni".

Šo tēlu ierunājis Harijs Šīrers. Viņš bija viens no pirmajiem tēliem, kas parādījās seriālā: pirmoreiz N. Flanderss televīzijā parādījās pirmajā Simpsonu sērijā *[[Simpsons Roasting on an Open Fire]]* 1989. gada 17. decembrī. Viņš ir Simpsonu ģimenes kaimiņš. N. Flanderss ir patiess kristietis, viņš ir zināms ar savu laipnību un draudzību, tāpat viņš tiek uzskatīts par Springfīldas kopienas vienotāju.

Viņa uzvārds ir cēlies no Flandersas ielas nosaukuma Portlendā, Oregonas štatā, kur dzīvo "Simpsonu" izveidotājs Mets Greinings.

## Ārējās saites
* ''TheSimpsons'' profils 
* IMDb profils
Klauns Krastijs

**Hēršels Šmoikels Pinčass Jeručams Krustofskis** (*Herschel Shmoikel Pinchas Yerucham Krustofski*), labāk pazīstams kā **Klauns Krastijs** (), ir ebreju izcelsmes izdomāts tēls animācijas seriālā "Simpsoni".

Šo tēlu ir ierunājis Dens Kastellaneta. Krastijs ir Bārta un Līzas iemīļotākā TV šova vadītājs, šovā tiek rādīts arī "Niezīša un Kasīša šovs" (*The Itchy & Scratchy Show*). Viņš ir viens no populārākajiem "Simpsonu" tēliem ārpus Simpsonu ģimenes.

Pirmoreiz Klauns Krastijs parādījās "Treisijas Ulmenas šova" sērijā *The Krusty the Klown Show* 1989. gada 15. janvārī.

## Ārējās saites
* ''TheSimpsons'' profils 
* IMDb profils
Mo Sizlaks

**Momārs / Moriss "Mo" Sizlaks** () ir tēls animētā televīzijas seriālā "Simpsoni".

Šo tēlu ir ierunājis Henks Azarija. Pirmoreiz Mo Sizlaks televīzijā parādījās pirmajā Simpsonu sērijā *Simpsons Roasting on an Open Fire* 1989. gada 17. decembrī. Viņš ir Mo tavernas īpašnieks un bārmenis, bārā parasti uzturas Bārnijs Gambls, Homērs Simpsons, Karls Karlsons, Lenijs Leonards, Sems, Lerijs un citi.

## Ārējās saites
* IMDb profils
Losandželosas "Sparks"

**Losandželosas "Sparks"** () ir ASV sieviešu basketbola klubs, kas ir bāzēts Losandželosā, Kalifornijas štatā, ASV. Komanda tika dibināta 1997. gadā. Klubs startē WNBA Rietumu konferencē. Klubs ir trīs reizes triumfējis WNBA, tāpat trīs reizes izcīnīts konferences čempiontituls.

"Sparks" bija pirmās WNBA spēles dalībnieces — 1997. gada 21. jūnijā tika aizvadīta spēle pret Ņujorkas "Liberty". 2011. gada draftā klubs izraudzījās latviešu basketbolisti Elīnu Babkinu.

## Sasniegumi
;WNBA
* WNBA čempiones: **3** (2001, 2002, 2016)
* Konferences tituli: **3** (2001, 2002, 2003)

## Atsauces

## Ārējās saites
* Oficiālā mājaslapa
Djego Milito

**Djego Alverto Milito** (; dzimis ) ir argentīniešu bijušais futbolists, spēlēja uzbrucēja pozīcijā.

Karjeru uzsācis Argentīnas klubā *[[Racing Club de Avellaneda]]*. Tā sastāvā 2001. gadā uzvarēja *Primera División* sacensībās. Kopš 2004. gada spēlē Eiropā. Vispirms divus gadus pārstāvēja *[[Genoa C.F.C.]]* klubu (Itālijas 2. divīzija), tad trīs sezonas bija Spānijas *[[La Liga]]* kluba *[[Real Zaragoza]]* spēlētājs, vienu sezonu atgriezās *Genoa C.F.C.* klubā, kas jau spēlēja Itālijas augstākajā divīzijā un kopš 2009. gada pārstāv *[[Milānas "Internazionale"]]*. Milānas kluba sastāvā 2010. gadā uzvarēja Itālijas čempionātā, UEFA Čempionu līgā, Itālijas Superkausa izcīņā.

Argentīnas izlases sastāvā spēlējis 2007. un 2011. gada *[[Copa América]]* sacensībās, kā arī 2010. gada FIFA Pasaules kausā.

Viņa jaunākais brālis Gabriels arī ir profesionāls futbolists. Viņi abi kopā ir spēlējuši Saragosas "Real" klubā.

## Sasniegumi
***Racing Club***

* Argentīnas pirmā divīzija: 2001, 2014

***Inter Milan***

* Itālijas futbola čempionāta A sērija: 2009—10
* Itālijas kauss futbolā: 2009—10, 2010—11
* *[[Supercoppa Italiana]]*: 2010
* UEFA Čempionu līga: 2009—10
* FIFA Klubu Pasaules kauss: 2010

**Individuālie sasniegumi**

* UEFA klubu labākais futbolists: 2009—10
* Serie A gada labākais futbolists: 2009—10

## Atsauces

## Ārējās saites

* Guardian profils 
* ''F.C. Internazionale'' profils  
* ''ESPN Soccernet'' profils
Džimijs Konorss

**Džeimss Skots "Džimijs" Konorss** (; dzimis ) ir bijušais amerikāņu tenisists, bijis ATP ranga līderis. Viņš tiek uzskatīts par vienu no visu laiku izcilākajiem tenisitiem šī sporta veida vēsturē.

Dž. Konorss ATP tūres rangā līderis bija kopumā 268 nedēļas, tai skaitā laikā no  līdz  bija ranga līderis 160 nedēļas pēc kārtas, kas tobrīd bija rekords. Dž. Konorsa labākais sasniegums ATP tūres rangā dubultspēlē bija  sasniegtā 370. vieta.

Karjeras laikā viņš svinēja uzvaru astoņos *[[Grand Slam (teniss)|Grand Slam]]* turnīros, no kuriem pieci tituli tika izcīnīti ASV atklātajā čempionātā.

Viņa treneris jau kopš 16 gadu vecuma bija Pančo Segura. Pats Dž. Konorss trenējis Endiju Rodiku.

## Vietas Grand Slam turnīros

## Atsauces

## Ārējās saites
Rokijs Marčiāno

**Rokijs Marčiāno** (*Rocky Marciano*; dzimis **Roko Frensiss Markedžāno** (*Rocco Francis Marchegiano*) , miris ) bija itāļu izcelsmes amerikāņu bokseris. Viņš bija smagsvaru čempions laikā no 1952. gada 23. septembra līdz 1956. gada 27. aprīlim. Saglabāja pasaules smagā (+79.4 kg) svara čempiona titulu trīs gadus, aizstāvot to sešas reizes, un ir vienīgais smagā svara čempions, kurš vakantēja jostu, tā arī nezaudējis to. Ringā aizvadīja 49 cīņas, visās guva uzvaras, 43 ar nokautu. Tiek uzskatīts par vienu no visu laiku izcilākajiem smagsvariem.

Vairākos (piemēram, *Ring*, ESPN) visu laiku (vai kāda noteikta laikposma) izcilāko bokseru vai sitēju sarakstos viņš ir ieņēmis vietu pirmajā divdesmitniekā.

Kā profesionālis debitēja  *Valley Arena* Holaikā, Masačūsetsas štatā, ASV, cīņā pret Lī Epersonu. 43. cīņā (pret Džersiju Džo Valkotu) 1952. gada 23. septembrī viņš pirmoreiz kļuva par smagsvaru čempionu, šī cīņa *Ring* vērtējumā tika atzīta par 1952. gada labāko cīņu. Tāpat vēl divas cīņas ar R. Mačiāno dalību ir tikušas atzītas par gada labākajām (1953, 1954). Pēdējo cīņu aizvadīja  pret Ārčiju Mūru.  R. Marčiāno paziņoja par karjeras beigām.

1969. gada 31. augustā gāja bojā aviokatastrofā ar savu personisko lidmašīnu, tieši dienu pirms savas 46. dzimšanas dienas.

## Atsauces

## Ārējās saites

* Oficiālā mājaslapa 
* ''BoxRec'' profils
Felikss Trinidads

**Felikss "Tito" Trinidads** (; dzimis ) ir bijušais profesionālais Puertoriko bokseris.

Kā profesionālis debitēja  17 gadu vecumā cīņā pret citu debitantu Anželu Romero. Šajā cīņā F. Trinidads uzvarēja ar nokautu. Savās pirmajās desmit cīņās viņš ar nokautu uzvarēja 9 cīņās.

Pirmoreiz par Pasaules čempionu viņš kļuva pēc uzvaras pār Morisu Blokeru cīņā par IBF pusvidējā svara čempiona jostu. Viņam pieder rekords par visvairāk čempiona titula nosargāšanas mēģinājumiem pusvidējā svarā (15). *[[The Ring (laikraksts)|The Ring]]* vērtējumā viņš tika atzīts par 2000. gada labāko cīnītāju. Viņš bija pirmais, kurš uzvarēja leģendāro Oskaru De la Hoju.

## Ārējās saites
* ''BoxRec'' profils
Universiāde

thumb|250x250px|Universiādes karogs
**Universiāde** (arī **Pasaules studentu spēles**) ir starptautisks sporta pasākums, kurā piedalās universitātēs studējoši sportisti. Vārds "Universiāde" ir radīts, apvienojot vārdus "universitāte" un "olimpiāde". Universiādes  organizē Starptautiskā universitāšu sporta federācija (*International University Sports Federation*, FISU). Pirmā Universiāde notika 1959. gadā Turīnā, Itālijā. Sākotnēji Universiāde tika rīkota katru gadu — vienu gadu notika Vasaras Universiāde, otru — Ziemas Universiāde. Taču kopš 1981. gada vienā gadā tiek rīkotas abas Universiādes un tās notiek ik pēc diviem gadiem.

## Norises vietas

## Skatīt arī
* Sporta veidi Universiādēs

## Ārējās saites

* FISU mājaslapa
Portugāles basketbola izlase

**Portugāles basketbola izlase** ir komanda, kas pārstāv Portugāli tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.

Izlases lielākais panākums ir izcīnīta 9. vieta 2007. gada Eiropas čempionātā.

Pašlaik (2023. gada februāris) Portugāles izlase FIBA Pasaules izlašu rangā ieņem dalītu 54. vietu.

## Sasniegumi

## Atsauces
No Angels

***No Angels*** ir Vācijas popmūzikas trio. Tā sastāvā ir Lūsija Diakovska, Sendija Melinga un Džesika Volsa. Grupa vairākkārt ir saņēmusi labas kritiķu atsauksmes, kā arī izcīnījušas vairākas balvas.

Grupa tika dibināta kā kvintets 2000. gadā. Grupa guva lielus panākumus ar singlu *Daylight in Your Eye* un 2001. gadā izdoto debijas albumu *[[Elle'ments]]*. Panākumi *No Angels* padarīja par vienu no veiksmīgākajam sieviešu grupās 2000. gadu sākumā. 2003. gadā grupa paziņoja par darbības beigšanu, jo grupas dalībnieces izvēlējās uzsākt solokarjeru dažādās nozarēs.

2007. gadā grupa paziņoja par darbības atsākšanu, taču grupas sastāvā vairs nebija vienas no dalībniecēm Vanesas Petruo. 2007. gadā tika izdots pirmais albums pēdējo četru gadu laikā *[[Destiny (albums)|Destiny]]*. 2008. gadā *No Angels* pārstāvēja Vāciju 2008. gada Eirovīzijā ar dziesmu *Disappear*, finālā tika ieņemta 23. vieta. 2009. gadā tika izdots otrs albums pēc grupas apvienošanās *[[Welcome to the Dance]]*. 2010. gada septembrī grupas dalībniece Nadja Benaisa personisku iemeslu dēļ pameta grupu.

## Diskogrāfija
;Studijas albumi
* *[[Elle'ments]]* (2001)
* *[[Now ... Us!]]* (2002)
* *[[Pure (albums)|Pure]]* (2003)
* *[[Destiny (albums)|Destiny]]* (2007)
* *[[Welcome to the Dance]]* (2009)

## Ārējās saites

* Oficiālā mājaslapa
HIM

**HIM** bija Somijas rokgrupa. To 1991. gadā dibināja Ville Valo (vokālists), Miko "Linde" Linstrēms (ģitārists) un Miko "Mige" Pānanens (basists). Grupa ir izdevusi septiņus studijas albumus, no kuriem jaunākais ir izdots 2013. gadā. 2006. gada septembrī viņu albums *[[Dark Light]]* tika sertificēts ar zelta disku pēc RIAA standartiem, tādējādi HIM kļuva par pirmo Somijas grupu, kuras albums ticis sertificēts ar zelta disku ASV. Pieci viņu albumi ir sertificēti ar platīna disku Somijā, savukārt *[[Razorblade Romance]]* Somijā ir sertificēts ar dubulto platīnu un Vācijā ar platīnu.

## Studijas albumi
* *[[Greatest Love Songs Vol. 666]]* (1997)
* *[[Razorblade Romance]]* (1999)
* *[[Deep Shadows and Brilliant Highlights]]* (2001)
* *[[Love Metal]]* (2003)
* *[[Dark Light]]* (2005)
* *[[Venus Doom]]* (2007)
* *[[Screamworks: Love in Theory and Practice]]* (2010)
* "Tears on Tape" (2013)

## Ārējās saites

* Oficiālā mājaslapa
Sačins Tendulkars

**Sačins Tendulkars** (, *Sachin Tendulkar*; dzimis ) ir bijušais indiešu kriketa spēlētājs, spēlējis sitēja pozīcijā. Viņš tiek uzskatīts par vienu no visu laiku izcilākajiem sitējiem kriketa vēsturē.

2011. gadā Indijas izlases sastāvā viņš uzvarēja Pasaules kausa izcīņā. Indietis karjeras laikā ir uzstādījis vairākus rekordus. 2010. gadā viņš tika atzīts par gada labāko kriketa spēlētāju.

## Atsauces

## Ārējās saites

* ''Yahoo! Cricket'' profils
Emma Stouna

**Emilija Džeina "Emma" Stouna** (; dzimusi ) ir amerikāņu aktrise.

Viņa filmējās TV seriālā *Drive* un kā filmu aktrise debitēja 2007. gada filmā "Supergriboši". Pēc tam viņa filmējās tādās filmās kā "Kā kļūt par perfektu zaķi", "Bijušo draudzeņu rēgi", "Laipni lūgti Zombijzemē!", "Vieglas uzvedības teicamniece" un "Apbrīnojamais Zirnekļcilvēks". Par lomu filmā "Vieglas uzvedības teicamniece" (2010) viņa saņēma *[[Teen Choice Awards]]* un *[[MTV Movie Awards]]* balvas, tāpat viņa tika nominēta Zelta globusa balvai. Vairākām balvām Stouna nominēta par lomu filmā "Putncilvēks" (2014), tai skaitā Amerikas Kinoakadēmijas balvai, Zelta globusa balvai un BAFTA kino balvai.

Stouna atzinību guvusi par lomu filmā "La La Land: Kalifornijas sapņi" (2016). Par šo lomu ieguvusi Amerikas Kinoakadēmijas balvu kā labākā aktrise galvenajā lomā, kā arī Zelta globusa balvu un BAFTA kino balvu. Lielu atpazīstamību guvusi ar lomām grieķu kinorežisora Jorga Lantima filmās. 2018. gadā piedalījusies viņa vēsturiskajā komēdijā "Favorīte", 2023. gada zinātniskās fantāzijas filmā "Nabaga radības", par ko ieguva vēl vienu Kinoakadēmijas balvu kā labākā aktrise un Zelta globusa balvu kategorijā "Labākā aktrise mūziklā vai kinokomēdijā". Vēlāk atveidojusi galvenās lomas Lantima filmās "Laipnības veidi" (2024) un "Bugonija" (2025).

## Filmogrāfija

### Producente

## Ārējās saites
Stouna

**Stouna** ( — 'akmens') ir angļu cilmes uzvārds (vīriešu dzimtē Stouns). Cilvēki ar šo uzvārdu:

* Emma Stouna (*Emma Stone*; 1988) — amerikāņu aktrise;
* Šerona Stouna (*Sharon Stone*; 1958) — amerikāņu aktrise, filmu producente un bijusī modele.
Stone

***Stone*** ir angļu cilmes uzvārds, tas var būt:
* Stouna, sieviešu dzimtē;
* Stouns, vīriešu dzimtē.

## Skatīt arī
* Sarmīte Stone (1963) — latviešu airētāja
Vinss Lombardi

**Vinsents Tomass "Vinss" Lombardi** (;  —) bija ASV amerikāņu futbola treneris. Viņš vislabāk pazīstams kā Grīnbejas "Packers" galvenais treneris, ko trenēja 1960. gados. Viņa vārdā nosaukta NFL Superkausa balva.

Trenera karjeru uzsāka kā *St. Cecilia* vidusskolas treneris, vēlāk trenēja Fordhemas universitātē, ASV militārajā akadēmijā. 1954. gadā uzsāka darbību NFL, kļūdams par Ņujorkas "Giants" treneri, taču galvenā trenera amatā viņš debitēja pie "Packers" vadības stūres, trenera karjeru noslēdza kā Vašingtonas "Redskins" galvenais treneris. Viņa vadībā "Packers" izcīnīja pirmos divus Superkausus.

Viņš tiek uzskatīts par vienu no visu laiku izcilākajiem amerikāņu futbola treneriem.

## Ārējās saites

* Slavas zāles profils 
*
Lombardi

**Lombardi** var būt:
* Viljams Lombardi (*William Lombardy*; 1937—2017) — ASV šahists;
* Vinss Lombardi (*Vince Lombardi*; 1913—1970) — ASV amerikāņu futbola treneris.
Vīze

**Vīze** var būt:
* Vīzes — apavi
* Vīze — polārstacija Karas jūrā
* Tims Vīze — vācu futbolists
* Vladimirs Vīze — padomju okeanogrāfs

## Skatīt arī
* Vīzes sala
Gredzenu pavēlnieks: Gredzena brālība

**"Gredzenu pavēlnieks: Gredzena brālība"** () ir 2001. gada ASV fantāzijas filma, kuras režisors ir Pīters Džeksons. Šī ir pirmā "Gredzenu pavēlnieka" filmu triloģijas daļa. Filma, tāpat kā abas pārējās triloģijas daļas filmas, ir Dž. R. R. Tolkīna grāmatas "Gredzenu pavēlnieks" ekranizējums.

Filmas darbība notiek Viduszemē. Filma ir stāsts par hobitu, kurš ir mantojis varas gredzenu un cenšas to nogādāt Nolemtības kalnā, lai tas tiktu iznīcināts.

"Gredzenu pavēlnieks: Gredzena brālība" tika izdota , gūstot milzīgus panākumus. Šī ir viena no komerciāli veiksmīgākajām filmām kinoindustrijas vēsturē. 2002. gadā tā ieguva četras Amerikas Kinoakadēmijas balvas.

## Atsauces

## Ārējās saites
Sprūdžs

**Sprūdžs** (sieviešu dzimtē Sprūdža) ir latgaliešu cilmes uzvārds, kas varētu būt radies no vietvārda  Sprūdži. Cilvēki ar šo uzvārdu:
* Ādolfs Sprūdžs (1922—2003) — latviešu bibliotēkzinātnieks;
* Alberts Sprūdžs (1908—1944) — latviešu rakstnieks;
* Edmunds Sprūdžs (1980) — latviešu uzņēmējs un politiķis;
* Uldis Viesturs Sprūdžs (1956) — latviešu vijolnieks un pedagogs.

## Atsauces
Gardene

**Gardene** (agrāk **Dobele-2**) ir ciems Dobeles novada Auru pagastā. Izvietojies Bērzes labajā krastā gar autoceļu P97  attālumā no pagasta centra Auriem,  no novada domes Dobelē un  no Rīgas.

Apdzīvotā vieta izveidojusies pēckara gados kā Padomju armijas kara pilsētiņa, kurā bāzējās 24. tanku mācību divīzija. Divīzijā ietilpa 177. tanku pulks, 193. tanku mācību pulks un 84. atsevišķais sakaru mācību bataljons. Tagadējais Gardenes ciems ir bijusī virsnieku un līgumdarbinieku dzīvojamā pilsētiņa. Dienvidos no šosejas P97 atradās divīzijas kazarmas, materiāltehniskā bāze un tanku poligons. Karaspēka daļa mūsdienās daļēji nojaukta, daļēji izmantota kā ražošanas telpas. Daļā poligona ierīkota Gardenes bīstamo atkritumu izgāztuve. Gardenē atrodas pamatskola.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Gardene (nozīmju atdalīšana)

**Gardene** var būt:
* Gardene — apdzīvota vieta Auru pagastā
* Gardene — pieturas punkts dzelzceļa līnijā Jelgava—Liepāja
* Gardene — Bērzes pieteka

## Skatīt arī
* Gerdene
Marina Lepena

**Marina Lepena**, arī **Lepēna** (, ; dzimusi **Mariona Anna Perīne Lepena** (*Marion Anne Perrine Le Pen*)  Neijī pie Sēnas, Francijā) ir franču politiķe, labējās partijas "Nacionālā fronte" vadītāja. Kopš 2004. gada M. Lepena ir Eiropas Parlamenta deputāte. Viņa atkārtoti kandidēja 2012. un 2017. gada Francijas prezidenta vēlēšanās.

## Dzīvesgājums
Dzimusi 1968. gadā Neijī bretoņu cilmes politiķa un franču nacionālistu līdera Žana Marī Lepena ģimenē kā trešā meita.

Jau 18 gadu vecumā viņa iestājās sava tēva vadītajā partijā. Studēja tieslietas *Panthéon-Assas* Universitātē (agrākās Parīzes Universitātes daļa), ko beidza 1991. gadā ar maģistra grādu. 1998. gadā tika ievēlēta Ziemeļu-Padekalē (*Nord-Pas-de-Calais*) reģionālajā padomē.

2000. gadā viņa kļuva par Nacionālās Frontes Politbiroja (*bureau politique*) locekli un 2003. gadā par partijas viceprezidenti. 2006. gadā vadīja sava tēva vēlēšanu kampaņu, kurā viņš kandidēja uz Francijas prezidenta amatu un tika līdz otrajai kārtai. Pēc viņas tēva atteikšanās no partijas vadītāja amata 2011. gada janvārī Marinu Lepenu ievēlēja par Nacionālās frontes prezidenti.

2012. gada Francijas prezidenta vēlēšanu pirmajā kārtā viņa ieguva 17,9% balsu, paliekot trešajā vietā aiz Fransuā Olanda (24,9%) un Nikolā Sarkozī (24,1%).

2014. gadā viņas vadītā partija ieguva 24,9% Francijas vēlētāju balsu Eiroparlamenta vēlēšanās un viņa tika ievēlēta par tā deputāti.
  
2017. gada Francijas prezidenta vēlēšanu pirmajā kārtā viņa ar 21,3% balsu palika otrajā vietā aiz Emanuela Makrona, kas ieguva 24,0% balsu. Savukārt otrajā vēlēšanu kārtā viņa ieguva 33,9%, bet vēlēšanās uzvarēja Emanuels Makrons ar 66,1% balsu.

## Atsauces

## Ārējās saites

* Eiropas Parlaments: oficiālā biogrāfija
*  Marina Lepena
Norvēģijas valdnieku uzskaitījums

Šajā uzskaitījumā apkopoti **[[Norvēģija]]s valdnieki jeb karaļi**, sākot ar 872. gadu, kad Haralds I Skaistmatis apvienoja vairākas mazas karaļvalstis un izveidoja Norvēģijas karalisti. Atsevišķos laika posmos Norvēģija ir bijusi gan Dānijas, gan Zviedrijas pakļautībā.

## Uzskaitījums

### Norvēģijas karaliste (872—1387) <small> (ar atsevišķiem izņēmumiem)</small>

### [[Attēls:Flag of the Kalmar Union.svg|30px]] Kalmāras ūnija (1387 — 1523) [[Attēls:Armoiries medievales d Eric de Poméranie 1382-1459.svg|30px]]
*Skatīt arī: [[Kalmāras ūnija]]*

### [[Attēls:Flag of Denmark.svg|30px]] Dānija-Norvēģija (1524 — 1814) [[Attēls:Royal Arms of Denmark & Norway (1699–1819).svg|30px]]
*Skatīt arī: [[Dānija—Norvēģija]]*

### [[Attēls:Flag of Norway.svg|30px]] Norvēģijas karaliste (1814) [[Attēls:Coat of arms of Norway.svg|30px]]

### [[Attēls:Union Jack of Sweden and Norway (1844-1905).svg|30px]] Zviedrijas un Norvēģijas ūnija (1814 — 1905) [[Attēls:Coat of Arms of the Union between Sweden and Norway.svg|30px]]
*Skatīt arī: [[Zviedrijas un Norvēģijas ūnija]]*

### [[Attēls:Flag of Norway.svg|30px]] Norvēģijas karaliste (1905 — mūsdienas) [[Attēls:Coat of arms of Norway.svg|30px]]

## Skatīt arī
* Norvēģijas premjerministru uzskaitījums

## Ārējās saites
* Norvēģijas valdnieki
Andrijs Danilko

**Andrijs Danilko** (; dzimis  Poltavā), plašāk pazīstams kā **Verka Serdjučka** (), ir ukraiņu dziedātājs, TV raidījumu vadītājs, aktieris un humorists. Ukrainas tautas mākslinieks (2008).

## Biogrāfija
Andrijs Danilko piedzima  Poltavā, Ukrainā, šofera un strādnieces ģimenē. Skolas laikā bija skolas ''КВН'' komandas kapteinis. Pēc skolas neveiksmīgi mēģināja iestāties muzikālajā institūtā. Tādēļ vienu gadu nomācījās tehnikumā par kasieri-pārdevēju.

1990. gadā viņš izveidoja spožo skatuves tēlu — pavadoni Verku Serdjučku.  Poltavas humora pasākumā ir Serdjučkas debija. Paralēli aktieris izveidoja vēl citus skatuves tēlus. Izveidoja Danilko teātri, ar kuru devās viesizrādēs pa Ukrainu un Krieviju.
[thumb|Verka Serdjučka [2007. gads|2007. gada Eirovīzijā]]
2007. gadā Verka Serdjučka ar dziesmu Danzing uzvarēja nacionālajā atlasē uz Eirovīzijas dziesmu konkursu.  Serdjučka Eirovīzijas konkursā Helsinkos ieguva otro vietu.

2022. gadā Danilko *Sotheby's* izsolē pārdeva 1974. gada *Rolls-Royce Silver Shadow*, ar kuru Fredijs Merkūrijs brauca līdz pēdējām dzīves dienām. Visu summu no leģendārās automašīnas pārdošanas mākslinieks nolēma ziedot rehabilitācijas centra celtniecībai Ukrainā, karā cietušo ukraiņu rehabilitācijai.

2024. gadā Danilko uzstājās Laimas Vaikules festivālā Jūrmalā. Dažiem nepatika uzstāšanās krievu, nevis ukraiņu valodā, bet dziedātājs motivēja to ar saprotamības vajadzību.

## Diskogrāfija

### Studijas albumi
* 1997 — "Я рождена для любви"
* 2002 — "Неизданное"
* 2003 — "Ха-ра-шо!"
* 2003 — "Чита Дрита"
* 2004 — "Неизданное. Жениха хотела"
* 2005 — "После тебя…"
* 2006 — "Тралли-валли"
* 2008 — "До-Ре-Ми"
* 2020 — Sexy

### Singli
* 2001 — "Pirozhok"
* 2002 — "Вера+Миша"
* 2002 — "Гоп-гоп"
* 2003 — "Ха-ра-шо!"
* 2003 — "Чита Дрита"
* 2004 — "Жениха хотела"
* 2005 — "Тралі-Валі"
* 2007 — "Dancing Europe"
* 2007 — "Поцелуи"
* 2008 — "DoReMi DoReDo"
* 2007 — "Dancing Europe"
* 2010 — "Дольче габана"
* 2011 — "На облаках"
* 2011 — "Смайлик"
* 2012 — "Розовый свитер"

## Atsauces

## Ārējās saites

* Oficiālā mājaslapa
* Dancing Lasha Tumbai
Zaļais lukturis (filma)

**"Zaļais lukturis"** () ir 2011. gada ASV supervaroņu filma, kuras režisors ir Mārtins Kempbelss. Filma ir balstīta uz DC Comics varoni Zaļo lukturi. Galvenās lomas filmā atveido Raiens Renoldss, Bleika Laivlija, Pīters Sarsgārds, Marks Strongs, Andžela Baseta un Tims Robinss.

Filma ir stāsts par Zemes iedzīvotāju, pilotu Halu Džordanu, kas pievienojies Zaļā luktura brālībai. Piešķirtais zaļais gredzens viņam piešķīris neparastas spējas.

Filmas pasaules pirmizrāde notika  Graumana Ķīniešu teātrī, Holivudā, ASV. Taču ASV kinoteātros tā tiek izrādīta kopš  3D formātā. Latvijā filma tiek izrādīta kopš .

## Skaņu celiņš
Filmas skaņu celiņš tika izdots .

## Atsauces

## Ārējās saites
* Oficiālā mājaslapa
Lutriņi

**Lutriņi** ir ciems Saldus novada Lutriņu pagastā, pagasta centrs. Izvietojies pagasta dienvidaustrumos pie autoceļa P108  no novada domes Saldū un  no Rīgas.

Apdzīvotā vieta izveidojusies pie bijušās Lutriņu muižas (*Luttringen*) centra. Izaugusi pēckara gados kā ciema padomes un kolhoza «Lutriņi» centrālais ciemats. Lutriņos atrodas pagasta pārvalde, pamatskola, bērnudārzs, klubs, bibliotēka, pansionāts, skolas un pagasta muzejs. Lutriņu skolas parks ir īpaši aizsargājams dendroloģiskais piemineklis.

Lutriņos dzimis šahists Alfrēds Hartmanis (1881-1927).

## Atsauces
Namiķi (Lutriņu pagasts)

**Namiķi** ir ciems Saldus novada Lutriņu pagastā. Izvietojies pagasta dienvidaustrumos Dēņu strauta krastā pie autoceļa P108  no pagasta centra Lutriņiem,  no novada domes Saldū un  no Rīgas.

Apdzīvotā vieta izveidojusies pēckara gados kā Saldus speciālās meliorācijas celtniecības pārvaldes ciemats. Padomju laikā Namiķos bija klubs un bibliotēka, tagad ierīkots naktsklubs.

## Atsauces
Lašupe

**Lašupe** var būt:
* Lašupe — apdzīvota vieta Lutriņu pagastā
* Lašupe — pietura dzelzceļa līnijā Jelgava—Liepāja
* Lašupe — upe, Melnupes pieteka Dienvidkurzemes novadā
* Lašupītes cits nosaukums
* Melnupes cits nosaukums

## Skatīt arī
* Lašupes
* Lašupīte
Jānis Rozītis

**Jānis Rozītis** (—) bija Latvijas hokejists un futbolists. Rozītis bija divkārtējs Latvijas čempions un 1930. gadu vidū regulāri spēlēja Latvijas izlasē. Spēlējis arī hokeju un pārstāvējis Latviju 1936. gada ziemas olimpiskajās spēlēs.

## Biogrāfija
Rozītis futbolu sāka spēlēt RFK jauniešu komandā. Pirmās oficiālās spēles RFK galvenajā komandā viņš aizvadīja 1932. gadā, bet jau gadu vēlāk kļuva par regulāru pamatsastāva spēlētāju. 1934. gada 10. jūnijā Rozītis aizvadīja savu pirmo spēli Latvijas izlasē, nomainot vēl vienu jauno spēlētāju - Ēriku Raisteru draudzības spēlē pret Lietuvas izlasi. Pirmos vārtus Latvijas labā viņš guva draudzības spēlē pret Igauniju 1935. gada 12. jūnijā. Laika posmā no 1934. līdz 1939. gadam Rozītis izlasē aizvadīja 26 spēles, gūstot 7 vārtus. Kopā ar RFK Rozītis 1934. un 1935. gadā uzvarēja Virslīgas turnīrā.

Pēc 1936. gada sezonas Rozītis pameta RFK un turpināja spēlēt savas darbavietas - lielākās Rīgas rūpnīcas VEF - futbola komandā. Rozītis VEF Rīga sastāvā spēlēja līdzās RFK jau vismaz kopš 1934. gada darbinieku turnīros, bet tā kā VEF komanda plānoja iekļūt augstākajā līgā, tā piesaistīja vairākus augsta līmeņa futbolistus pilna laika spēlēšanai komandā. Rozītis no tiem bija zināmākais.

Lai arī VEF neiekļuva Virslīgā līdz 1939. gadam, Rozītis 1938. un 1939. gadā nezaudēja vietu nacionālajā izlasē. Viņš palika VEF rindās arī pēc tam, kad Latviju 1940. gadā anektēja PSRS, kā arī Nacistiskās Vācijas okupācijas laikā 1941. gadā. Rozītis mira 1942. gada 3. maijā traģiskā negadījumā kopā ar citiem diviem VEF futbolistiem - Leonīdu Peiču un Arnoldu Boku.

## Apbalvojumi
**Klubu tituli**

* **[[Latvijas futbola Virslīga|Virslīga]]**: 1934, 1935

**Nacionālā izlase**
* **[[Baltijas kauss futbolā|Baltijas kauss]]**: 1937

## Atsauces

## Ārējās saites
Lašupe (ciems)

**Lašupe** ir ciems Saldus novada Lutriņu pagastā. Izvietojies pagasta dienvidrietumos Cieceres pieteku Krimeldes un Lašupītes krastos pie Jelgavas—Liepājas dzelzceļa (stacija Lašupe)  no pagasta centra Lutriņiem,  no novada domes Saldū un  no Rīgas.

Apdzīvotā vieta izveidojusies pie bijušās Lašupes muižas (*Laschuppen*), Lašupes mežniecības un Lašupes dzirnavām. Tagadējā Lašupes dzirnavezera vietā no 1650. līdz 1702. gadam bijis dzelzs ceplis un lielgabalu lietuve. Lašupes daļa pie mežniecības dažkārt saukta par Līčiem.

## Atsauces
Dreiliņi (Stopiņu pagasts)

**Dreiliņi** ir ciems Ropažu novada Stopiņu pagastā pie Rīgas austrumu robežas. Atbilstoši Ropažu novada 2023. gada septembra lēmumam par Ulbrokas lielciema teritorijas palielināšanu Dreiliņi atrodas uz dienvidiem no autoceļa P4. Teritorijā ietilpst arī jauno privātmāju ciems Saulīši.

## Vēsture
Apdzīvotā vieta izaugusi pēckara gados pie bijušās Dreiliņu pagasta valdes. Dreiliņmuiža (*Dreilingshof*) atradās tagadējā Rīgas teritorijā Krustpils un Slāvu ielu rajonā. Muiža piederējusi Rīgas rātes loceklim virsbirģermeistaram Melhioram Dreilingam, no kura arī cēlies muižas, pagasta un ciema nosaukums. Dreiliņi strauji izauguši 2000. gados, attīstoties privātmāju būvniecībai Pierīgā. Dreiliņos atrodas vairāki uzņēmumi un veikali.

Līdz 2023. gada septembrim Dreiliņi bija izvietojušies abpus autoceļam P4 Dreiliņupītes krastos  no novada domes Ulbrokā un  no Rīgas centra. Pie Dreiliņiem pieskaitīja arī jaunos privātmāju ciemus: Jaunbrunavas un Saulīšus. Taču 2023. gada septembrī Jaunbrunavas un Dreiliņu ziemeļu daļa (Biķeri) tika pievienoti Ulbrokas lielciemam. Līdz ar to Dreiliņu platība ir ievērojami samazinājusies.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Cekule (Stopiņu pagasts)

**Cekule** ir ciems Ropažu novada Stopiņu pagastā. Izvietojusies Nabiņurgas krastā ziemeļos no bijušā Rīgas—Ērgļu dzelzceļa  no novada domes Ulbrokā un  no Rīgas centra.

Apdzīvotā vieta izveidojusies kā karaspēka pilsētiņa pie armijas munīcijas noliktavām. Noliktavas uzcēla Latvijas Bruņotie spēki, vēlāk tās izmantoja gan padomju, gan vācu bruņotie spēki. Tās tika izmantotas militārām vajadzībām no 1920. līdz 1995. gadam. Ciema apbūve sastāv kā no padomju armijas celtām daudzdzīvokļu mājām, kā arī no nesen būvētām privātmājām.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
* Заминированный лес
Rītausmas

**Rītausmas** (agrāk arī **Mariannas**, **Īslīce**) ir ciems Bauskas novada Īslīces pagastā, pagasta centrs. Izvietojies Kaucītes labajā krastā 3,5 km no novada centra Bauskas un 70 km no Rīgas.

## Vēsture
Apdzīvotā vieta izveidojās ap Margiņas (Marģenes) pusmuižu (*Marianhof, Mariannenhof*). Pēc Otrā pasaules kara bija ciema padomes un Bauskas Lauktehnikas ciemats. Rītausmās atrodas pagasta pārvalde, bibliotēka, ģimenes ārsta prakse, Bauskas mežniecība, vairāki uzņēmumi.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Namiķi

**Namiķi** var būt:
* Namiķi — apdzīvota vieta Kūku pagastā
* Namiķi — apdzīvota vieta Lutriņu pagastā
Rītausma (nozīmju atdalīšana)

**Rītausma** var būt:
* Rītausmas — ciems Latvijā;
* "Rītausma" — grāmata;
* Filmas:
** "Rītausma. 1. daļa";
** "Rītausma. 2. daļa".
Īstās pūces

**Īstās pūces**, **īsto pūču ģints** (*Strix*) ir pūčveidīgo (*Strigiformes*) putnu ģints, kas pieder pūču dzimtai (*Strigidae*). Īsto pūču ģintī ir 23 mūsdienās dzīvojošas sugas.

Īsto pūču sugas ir sastopamas lielākajā daļā kontinentu: Eirāzijā, Āfrikā, Ziemeļamerikā un Dienvidamerikā. Daudzas sugas mājo plašā areālā ziemeļu puslodē. Toties dažas sugas, īpaši dienvidos dzīvojošās, ir endēmas. Latvijā ir sastopamas 3 īsto pūču sugas: meža pūce (*Strix aluco*), urālpūce (*Strix uralensis*) un ziemeļpūce (*Strix nebulosa*). Ziemeļpūce Latvijā ir reta ieceļotāja.

## Izskats un īpašības
Īstās pūces ir vidēji lieli vai lieli pūčveidīgie putni. Tās ir spēcīgas un masīvi veidotas. Ģints lielākā pūce ir ziemeļpūce, kas var sasniegt ūpja (*Bubo bubo*) augumu. Lielas mātītes ķermeņa garums var sasniegt 84 cm. Īstajām pūcēm nav ausu pušķu, kādi, piemēram, ir raksturīgi ūpjiem (*Bubo*), un tādēļ šo ģinti reizēm sauc par **bezausu pūču ģinti**. Tās ir izteikti nakts aktīvi putni, kas mājo mežos. Īstās pūces medī lidojumā un barojas ar putniem, rāpuļiem un maziem zīdītājiem, īpaši iecienīti ir grauzēji.

## Sistemātika
***Īsto pūču ģints** (*Strix*)
** Alu pūce (*Strix butleri*)
** Amerikas pūce (*Strix varia*)
** Āfrikas meža pūce (*Strix woodfordii*)
** Čako pūce (*Strix chacoensis*)
** Dienvidamerikas pūce (*Strix huhula*)
** Himalaju pūce (*Strix nivicolum*)
** Lāsumainā meža pūce (*Strix seloputo*)
** Magriba pūce (*Strix mauritanica*)
** Meksikas pūce (*Strix virgata*)
** Meksikas svītrainā pūce (*Strix sartorii*)
** Melnbaltā pūce (*Strix nigrolineata*)
** Meža pūce (*Strix aluco*)
** Punktainā pūce (*Strix occidentalis*)
** Raibumainā meža pūce (*Strix ocellata*)
** Rakstainā pūce (*Strix leptogrammica*)
** Rudkāju pūce (*Strix rufipes*)
** Rudisvītrainā pūce (*Strix hylophila*)
** Rūsganā pūce (*Strix fulvescens*)
** Sičuaņas pūce (*Strix davidi*)
** Tuksnešu pūce (*Strix hadorami*)
** Urālpūce (*Strix uralensis*)
** Venecuēlas pūce (*Strix albitarsis*)
** Ziemeļpūce (*Strix nebulosa*)

## Atsauces

## Ārējās saites

* Genus Strix
* Owl Pages: Strix
Brovallas kauja

[thumb|300px|[Dānijas karaļu uzskaitījums|Dāņu ķēniņš Haralds Brovallas kaujā (19. gs. zīmējums).]]

**Brovallas kauja** () ir vikingu sāgās aprakstīta teiksmaina 8. gadsimta vidus tautu kauja Baltijas jūras krastā tagadējās Zviedrijas pilsētas Noršēpingas apkārtnē starp dāņu ķēniņa Haralda (*Harald Hildetand*) un zviedru ķēniņa Zigurda (*Sigurd Hring*) karaspēkiem. 

Kaujā piedalījušies karavīri no visām Ziemeļeiropas zemēm. Zviedru ķēniņa pusē kopā ar rietumgotiem un norvēģiem cīnījās arī kurši un igauņi, bet dāņu ķēniņa pusē kopā ar austrumgotiem, frīziem, sakšiem un slāviem arī līvi sava karavadoņa Gēra (*Ger Livicus*) vadībā. Dāņu ķēniņš tika nogalināts un kauja beidzās ar zviedru ķēniņa Zigurda uzvaru, kurš ieguva varu pār visu Zviedriju un Dāniju.

## Fragmenti no teiksmām

## Atsauces
Juliušs Slovackis

**Juliušs Slovackis** (; dzimis , miris ) bija poļu dzejnieks un dramaturgs, romantisma pārstāvis. Viens no t.s. Polijas literatūras "trīs bardiem" (pārējie divi ir Ādams Mickēvičs un Zigmunts Krasiņskis). Tiek uzskatīts par "poļu mūsdienu teātra tēvu".

Dzimis Kremenecā, mūsdienu Ukrainā. Mācījās Viļņas Universitātē. Kādu laiku strādāja par ierēdni Kongresa Polijas valdībā. Piedalījās Novembra sacelšanās, pēc kuras sakāves devās emigrācijā. Novembra sacelšanās laikā kļuva populāri Slovacka patriotiskie dzejoļi. Dzīvoja Parīzē, vēlāk Ženēvā, bet pēdējos desmit savas dzīves gadus - atkal Parīzē, kur mira. 1848. gadā, "Tautu pavasara" laikā, uz īsu brīdi atgriezās Polijā. 1927. gadā pārapbedīts Vāvelas katedrālē, Krakovā. Kaut arī Slovackis sarakstījis 25 lugas, tikai viena tika uzvesta viņa dzīves laikā. Dzīves laikā nebūdams īpaši populārs, pēc nāves kļuva par kulta figūru Polijā.

## Ārējās saites

* Juliusz Słowacki 
* Par Slovacki vairākās valodās
Guns N' Roses

***Guns N' Roses*** ir amerikāņu smagā roka grupa, kas tika dibināta 1985. gadā Holivudā, Losandželosā, ASV. Grupa ir izdevusi sešus studijas albumus, trīs EP ierakstus un vienu koncertieraksta albumu. Vienīgais grupas dalībnieks, kurš bijis tās sastāvā jau kopš dibināšanas, ir solists Aksls Rouzs.

Grupas albumi tikuši pārdoti vairāk nekā 100 miljonos kopiju visā pasaulē, tai skaitā 45 miljoni pārdoti ASV. *Guns N' Roses* debijas albums *[[Appetite for Destruction]]* ir visu laiku vislabāk pārdotākais debijas studijas albums ASV vēsturē, tas tika pārdots 28 miljonos kopiju. Tāpat tas bija *[[Billboard 200]]* topa līderis. Albums *[["The Spaghetti Incident?"]]* bija pēdējais, kura ierakstā piedalījās *Slash*, Dafs un Sorums. Pēc vairāk nekā desmitgadi ilga darba procesa un grupas sastāva maiņas, *Guns N' Roses* izdeva albumu *[[Chinese Democracy]]*, kas tika sertificēts ar platīna disku ASV. 2009. gadā grupai pievienojās jauns soloģitārists Dj Ashba. 2012. gadā grupa kopā ar *[[Slash]]* tika uzņemta rokenrola slavas zālē.

## Diskogrāfija
* *[[Appetite for Destruction]]* (1987)
* *[[G N' R Lies]]* (1988)
* *[[Use Your Illusion I]]* (1991)
* *[[Use Your Illusion II]]* (1991)
* *[["The Spaghetti Incident?"]]* (1993)
* *[[Chinese Democracy]]* (2008)

## Atsauces

## Ārējās saites

* Oficiālā mājaslapa
Progress M-12M

**Progress M-12M** (*Прогресс М-12М*) bija Krievijas automātisks kravas kosmosa kuģis, kas paredzēts kravu nogādāšanai uz Starptautisko kosmosa staciju (SKS). To palaida , bet tika iznīcināts nesējraķetes avārijā.

## Krava
Kopējā kravas masa starta brīdī bija 2670 kg. Īpašajās tvertnēs ietilpa degviela pašam kuģim (746 kg) un stacijas dzinējsistēmai (250 kg), skābeklis (50 kg), ūdens (420 kg). Hermētiskajā kravas telpā (pavisam 1204 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 367 kg amerikāņu segmentam. 

## Avārija
*Progress M-12M* startēja no Baikonuras kosmodroma  13:00:11 UTC ar nesējraķeti Sojuz-U. Lidojuma 325. minūtē raķetes trešās pakāpes darbības laikā notika kļūme dzinējā. Pakāpe ar transportkuģi sadega Zemes atmosfērā; nesadegušās daļas nokrita Altaja Republikā. Aculiecinieki bija dzirdējuši spēcīgu sprādzienu.

Šis bija otrais negadījums pēc kārtas Krievijas kosmonautikā nedēļas laikā, kad dzinējbloka Briz-M kļūmes dēļ vajadzīgajā orbītā netika ievadīts sakaru pavadonis Ekspress-AM4.

## Negadījuma izmeklēšana
Pēc avārijas tika izveidota komisija, kas izmeklēja negadījuma cēloņus. 8. septembrī tā publiskoja izmeklēšanas ziņojumu. Tika secināts, ka kļūme radusies nesējraķetes trešās pakāpes dzinēja *RD-0110* gāzģeneratora degvielas pievadcaurules aizsērēšānas dēļ. Komisija uzskaīja, ka šim ražošanas defektam ir bijis gadījuma rakstura.

## Atsauces

## Ārējās saites
* Progress M-12M lapa SKS Lidojumu vadības centrā
Līza Simpsone

**Līza Marija Simpsone** () ir izdomāts tēls animētā televīzijas seriālā "Simpsoni". Šo tēlu ir ierunājusi Jārdlija Smita.

L. Simpsone ir Homēra un Mārdžas meita, kā arī Bārta un Megijas māsa. Viņa ir ļoti inteliģenta, spēlē saksofonu. Kopš 7. sezonas viņa ir veģetāriete, 13. sezonā pievērsās budismam, taču ar pārējo ģimeni turpināja apmeklēt arī baznīcu. Tāpat viņa ir vairāku politisko problēmu aizstāve. *TV Guide* viņu ierindoja 11. vietā (dalīta vieta ar Bārtu) 50 visu laiku izcilāko multiplikāciju filmu varoņu sarakstā.

## Ārējās saites
* ''TheSimpsons'' profils 
* IMDb profils
Megija Simpsone

**Mārgarita "Megija" Simpsone** () ir izdomāts tēls animācijas televīzijas seriālā "Simpsoni".

Viņas vārds ir ņemts no seriāla izveidotāja Meta Greininga jaunākās māsas vārda. M. Simpsone ir Homēra un Mārdžas meita, kā arī Bārta un Līzas māsa. Viņa pārsvarā redzama ar knupīti, bieži viņa ejot pa māju, nogāžas uz sejas. Viņa neprot runāt.

Pirmoreiz viņa televīzijā parādījās  "Treisijas Ulmenas šova" (*The Tracey Ullman Show*) īsfilmiņā "Ar labu nakti" (*Good Night*).

## Ārējās saites
* ''TheSimpsons'' profils 
* IMDb profils
Mārdža Simpsone

**Mārdžorija "Mārdža" Simpsone** (; dzimusi **Buvjē** () ir 
tēls animētā televīzijas seriālā "Simpsoni". Šo tēlu ir ierunājusi Džūlija Kavnere.

M. Simpsone ir labsirdīga un ļoti pacietīga Simpsonu ģimenes māte. Kopā ar vīru Homēru viņiem ir trīs bērni: Bārts, Līza un Megija. Viņa bieži tiek attēlota kā stereotipiska māte.

M. Simpsones zilā "bišu stropa" tipa frizūra ir kombinācija no Frankenšteina sievas un Mārgaretes Greiningas 1960. gadu frizūras.

## Ārējās saites
* ''TheSimpsons'' profils 
* IMDb profils
Izpalīgs Bobs

**Roberts Anderdanks Tervilingers** (), labāk pazīstams kā **Izpalīgs Bobs** (), ir izdomāts tēls animētā televīzijas seriālā "Simpsoni". Tēlu ir ierunājis Kelsijs Gramers.

Izpalīgs Bobs ir pašpasludināts ģēnijs, kurš absolvējis Jeila Universitāti un ir ASV Republikāniskās partijas biedrs. Karjeru sāka kā Klauna Krastija palīgs viņa vadītajā šovā, taču pēc ilglaicīgas ļaunprātīgās izmantošanas viņš izlēma Krastiju apvainot bruņotā aplaupīšanā (sērija *Krusty Gets Busted*). Šo plānu izjauca Bārts Simpsons, savukārt Izpalīgs Bobs tika apcietināts. Turpmāk viņš "Simpsonos" ir parādījies kā ļauns ģēnijs, kurš cenšas nogalināt Bārtu, tādējādi viņam atriebjoties.

## Ārējās saites
* ''TheSimpsons'' profils 
*
PHP paātrinātājs

**PHP paātrinātājs** ir spraudnis, kas paredzēts PHP programmēšanas valodā rakstītu skriptu ātrdarbības uzlabošanai.

## Darbības princips
Vairums PHP paātrinātāju darbojas, kešojot kompilētos PHP skriptu baitkodus. Parasti PHP dzinējs darbojas šādi: pēc skripta pieprasījuma to nolasa no diska; veic kompilēšanu, izveidojot izpildāmu baitkodu; tad to izpilda un rezultātu nosūta pieprasītājam. PHP paātrinātāja gadījumā pēc kompilēšanas baitkods tiek uzglabāts atmiņā. Nākamā šī skripta pieprasījuma reizē to otrreiz vairs nekompilē, bet izpilda, paņemot tieši no atmiņas. Tas ietaupa procesora resursus un rezultāts tiek saņemts ātrāk. 

## PHP paātrinātāju uzskaitījums
Populārākie PHP paātrinātāji:
* *Alternative PHP Cache* (APC) — atvērtā pirmkoda (PHP licence) spraudnis; pieejams kā PECL paplašinājums, plānots iekļaut PHP bāzes kodolā sākot ar PHP 5.4 versiju.
* *eAccelerator* — atvērtā pirmkoda spraudnis, atzars no *Turck MMCache* projekta; kopš 2011. gada 29. jūlija oficiālā mājaslapa nav pieejama.
* *ionCube PHP Accelerator* (PHPA) — bija pirmais brīvi pieejamais PHP paātrinātājs; kopš 2003. gada izstrāde vairs netiek turpināta.
* *Turck MMCache* — izstrāde vairs netiek turpināta.
* *XCache* — atvērtā pirmkoda spraudnis; izstrāde turpinās.
* *Nusphere PhpExpress* — brīvi pieejams slēgta koda spraudnis; iespēja izpildīt ar *Nu-Coder* šifrētus baitkodus.
* *Zend Optimizer+* — komerciāla *Zend Server* un *Zend Server Community Edition* komponents.
* *Zend Optimizer and Zend Guard Loader* — komerciāls koda optimizētājs.
* *Windows Cache Extension for PHP* — Microsoft izstrādāts atvērtā pirmkoda (BSD licence) spraudnis Internet Information Services serveriem.
Lapmežciems

**Lapmežciems** ir ciems Tukuma novada Lapmežciema pagastā, pagasta centrs. Izvietojies starp Rīgas līci un Kaņiera ezeru pie autoceļa P128  attālumā no novada centra Tukuma un  no Rīgas. Ziemeļos pa Starpiņupīti robežojas ar Ragaciemu, dienvidos pa Siliņupi — ar Bigauņciemu, ar kuriem faktiski saplūdis.
Lapmežciemā atrodas pagasta pārvalde, pamatskola, tautas nams, bibliotēka, sporta komplekss, doktorāts, pasts, Lapmežciema muzejs.

## Nosaukums
Lapmežciema (), agrāk **Lapmeža** () nosaukums esot cēlies no lieliem lapu kokiem, kas kādreiz te auguši.

## Vēsture
Arheoloģiskajos izrakumos pie Siliņupes atklāti neolīta laikmeta zvejnieku un mednieku apmetni pie senās Litorīnas jūras lagūnas (Siliņupes akmens laikmeta apmetne), izrakumos atrastas seno trauku paliekas akmens, kā arī krama, kaula un dzintara iztrādājumi. Apmetne bija apdzīvota 3. un 2. gadu tūkstotī pirms mūsu ēras.

Viduslaikos stratēģiski svarīgais Kaņiera ezera (, no līvu valodas "zosu ezers") apvidus piederēja Livonijas ordeņa mestra teritorijai, un caur to gāja senais kara ceļš no Rīgas uz Tukuma pili. 
Pēc 1660. gada Olivas miera līguma hercogs Jēkabs vēlējās izveidot ar Rīgu konkurējošu eksporta ostu Slokā, kur tika izveidotas stikla fabrikas un vara ceplis. Viņš pavēlēja izbūvēt kanālu, kas savienotu Slokas ostu pie Lielupes ar Baltijas jūru pa tagadējo Vecslocenes upīti un Slokas ezeru līdz Lapmežciemam, tādējādi nodrošinot kuģu ceļu no Jelgavas līdz jūrai.

Lai pilnīgi novērstu šo tirdzniecību, Krievijas ķeizariene Katrīna II 1783. gada 10. maijā panāca Slokas apgabala pievienošanu Krievijas Impērijas Rīgas guberņai.
19. gadsimta sākumā Vidzemes guberņas Slokas draudzes novada zvejniekciemi kļuva par iecienītu Rīgas mužnieku, tirgotāju un mākslinieku atpūtas vietu, no Rīgas bija diližansu satiksme. 
Pirmā pasaules kara laikā Lapmežciems ilgstoši atradās piefrontes zonā.
1920. gada zemes reformas gaitā Lapmeža kroga zemi 40 ha kopplatībā sadalīja 41 vienībā.

Pēc Otrā pasaules kara Lapmežciemā izveidoja zvejnieku kolhoza "Selga" ražotnes. 
2000. gadā Lapmežciema centrā tika atklāts piemiņas akmens.

Lapmezciema pamatskola.jpg|Lapmežciema pamatskola (2017)

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces